Þó búast megi við að ný gosop eða nýjar gossprungur opnist í grennd við gosstöðvarnar í Meradölum, er ólíklegt að það gerist á allra næstu dögum. Þetta segir prófessor í jarðeðlisfræði.
Ólíklegt er að ný gosop myndist á gosstöðvunum í Meradölum á allra næstu dögum. Frekar sé horft til næstu vikna og jafnvel mánaða í því sambandi, segir prófessor í jarðeðlisfræði.
Sjá má á vef Veðurstofunnar hvernig þó nokkur skjálftavirkni, sem var norðan við Meradali í gær, hefur minnkað - slík minnkun er stundum talin vera undanfari goss. Magnús Tumi Guðmundsson er prófessor í jarðeðlisfræði.
Til þess að þrýstingur fari að aukast á ný verði kvika að safnast upp við gosopin og þrengja þau. Um leið og það gerist geti kvikan farið að þrýsta á bergið í meira mæli og færa sig upp á yfirborðið annars staðar. Magnús Tumi segir að vel geti verið að nýjar gossprungur myndist nálægt gosstöðvunum í Meradölum, en bætir við að líklega gerist það ekki strax.
Þó búast megi við að ný gosop eða -sprungur opnist í grennd við gosstöðvarnar, er ólíklegt að það gerist á allra næstu dögum. Þetta segir prófessor í jarðeðlisfræði.